Љубав према родитељима

 Моји родитељи су добри и културни. Свакога поздрављају. Када не знам неки одговор, помогну ми.

 Стално ми говоре лепе речи.Играмо се у дворишту. Зато их волим и поштујем. Они су мени све. Не могу без њих јер је моја мајка најбоља на свету, а и тата.Маму волим јер ми помаже, а тату јер је супер тата. Када направим нешто погрешно, они ми кажу шта је исправно.

 Они су најбољи родитељи на свету. Волим их највише!

 Андреја Видановић 4-2

Моја љубав је Ацо

 Моја љубав се зове Александар Ђукић. Он има смеђу косу и смеђе очи. Јако је згодан. Облачи се спортски.

Он је један веома пажљив, весео, добродушан и искрен дечак. Волим га јако и никад га не бих мењала за другог дечка.

 Моје срце ће увек чекати тебе.

 Николина Трипуновић 4-2

Моје срце никада неће престати куцати за тебе

 Брате мој,

Упркос нашим свађама, немој ни случајно помислити да те не волим. Имамо и лоших тренутака, али већином су добри. Увек ,пред спавање, се сетим како си као мали говорио глупости и да сам ја веровала у то.

Кад сам поред тебе, осећам се сигурно и осећам да ме јако волиш., иако не признајеш.

Желим ти рећи да моје срце никада неће престати куцати за тебе.

 Сања Броцић 4-2

Моја најбоља сестра

 Најбоље је када имаш сестру и знаш да те воли јако.

 Никада те не растужи и не ода ни једну твоју тајну.

И можете се заједно играти, певати, плесатии волети.

То је најбоља сестра.

 Љиљана Анђелковић 4-2

ЉУБАВ

Љубав је јабука

Ко слатка мала

грожђица.

Љубав је осмех

И ружа, што нам

На длану душу

Пружа

Љубав је црвена

Латица , што небом

лети звездица.

Владан Чича 4-2

Љубав према сестри

 Моја сестра се зове Мима. Живи у Вуковару. Често идем спавати код ње.

 Она иде у први разред средње школе, а у тој школи ради и моја тетка. Кад год сам код ње, она ме води да ми покаже улице, куће, зграде. А кад она дође код мене, онда шетамо по селу, да она види како је код нас.

 Волим је, а и она воли мене.

 Огњен Бошњак 4-2

Мој пас Мија

Моја куја Мија,

танка је ко змија,

волим је јако,

она мене исто тако.

Бацам јој лопте стално,

а она их лови феноменално.

Играмо се тако

и волимо се јако.

 Милица Јеремић 4-2

Породица

Волим моју породицу јер нас има много у кући.

Кад се неко роди, код нас је вика и славље. А када славимо рођендане увек има много људи.

Волим моју породицу јер су сви благи и никада нису намрштени. Моја бака је драга особа која никада не виче на мене. Мој дедо је драг, увек му је осмех на лицу. Моја мама је добра, увек ми помаже око задаће. Мој тајо је најбољи тата и њега нико не може заменити. Моја сека је одлична у учењу и понекад ми помаже.Моја тетка је добра и лепа и увек је насмејана. Мој стрико је најбољи и највреднији, а стрина је јако добра особа. Моја сестра је најлепша девојчица у кући, а мој брат је увек спреман да ми помогне.

 Зато их ја волим све.

 Ђорђе Мићановић 4-2

Волим вас једнако

Куцо мој, дођи се мазити

И мене разведрити.

Мацо моја, љубомора није за тебе

Волим вас једнако

Волим вас као бебе.

Дођите се мазити,

Мазити, мазити,

Али се не можете љутити,

Љутити, љутити,

Зато што ћу вас увек

У срцу носити.

Марко Лазић 4-2

Мој пас Џеси

Мој пас Џесо

је прави блесо.

Најбољи ми је друг

и никад није груб.

Са њим је игра

велика галама.

А највише га обрадује

велика салама.

Џеси јако воли

да трчка,

а бога ми и

да лови цврчка.

Џеси ме

воли јако,

а заиграти се с њим је

врло лако.

Џеси ће нажалост,

једнога дана умрети.

Али ја га никада

нећу заборавити.

Катарина Јаковљевић 4-2

Љубав према сестри

Ја имам једну секу,

Она има осаманаест година.

Како времена теку.

Она има црне очи

и према мени љубавне моћи.

Она има косу дугу

и никада не показује своју тугу.

Она мене воли,

али када се свађамо-

срце ме боли.

Волим је јако.

Није ми она свако.

 Миа-Михаела Мијатовић 4-2